

REPUBLIKA HRVATSKA                                                             
GRAD ZAGREB
INDUSTRIJSKA STROJARSKA ŠKOLA

Zagreb, 23.10.2026.

Z A P I S N I K

27. sjednice Školskog odbora Industrijske strojarske škole, održane u uredu ravnatelja dana 23. listopada 2026. godine.

Sjednici prisustvuju sljedeći članovi Školskog odbora: 

1.         Iva Bojčić
2.         Josip Filić
3.         Jadranko Kezerić
4. 	Marija Prša
5.         Vatroslav Miloš
6.         Rina Brkljačić 

Ostali prisutni:

1.  Nenad Pavlinić, ravnatelj
2.  Silvia Špehar, tajnica Škole
3.  Iva Boban, voditeljica računovodstva

Sjednica je započela u 14,00 sati.

Zapisnik vodi Silvia Špehar, tajnica Škole.
                 
Predsjednica Školskog odbora, Iva Bojčić, pozdravlja nazočne i otvara 27. sjednicu Školskog odbora, potvrđuje da je na sjednici nazočna većina članova te da postoji potrebna većina za rad i odlučivanje.

Nadalje predlaže nadopunu Dnevnog reda sjednice, odnosno dodavanje novih točaka:

1.  Davanje prethodne suglasnosti na sporazumni raskid Ugovora o radu na neodređeno vrijeme za zaposlenicu M.J., radi odlaska u mirovinu s danom 01.01.2027., po zahtjevu zaposlenika;

S navedenim dopunama dnevnog reda usuglasili su se svi nazočni članovi Školskog odbora, odnosno, jednoglasno je prihvaćena nadopuna Dnevnog reda.




                        DNEVNI RED
1. Verifikacija zapisnika 26. sjednice Školskog odbora;
2. Prijedlog financijskog plana za 2027. godinu i projekcija za 2028. i 2029. godinu;
3. Davanje prethodne suglasnosti na sporazumni raskid Ugovora o radu na neodređeno vrijeme za zaposlenicu M.J., radi odlaska u mirovinu s danom 01.01.2027., po zahtjevu zaposlenika;
4. Razno.

AD.1.
Predsjednica Školskog odbora, Iva Bojčić, daje na verifikaciju Zapisnik 26. sjednice Školskog odbora, koji članovi Školskog odbora jednoglasno usvajaju.

AD.2.
            Predsjednica Školskog odbora Iva Bojčić daje riječ voditeljici računovodstva Ivi Boban, koja Školskom odboru ukratko pojašnjava Prijedlog Financijskog plana za 2027. godinu, i projekciju za 2028. i 2029. godinu.
U bitnome, navodi kako su ukupni prihodi planirani u iznosu 3.183.200,00 € s prenesenim planiranim viškom prihoda iz 2026. od 22.200,00 €, a rashodi 3.205.400,00 €. U 2027. planirane su sljedeće aktivnosti: 
1. redovna aktivnost škole unutar koje je 70% svih rashoda planirano za plaće zaposlenika iz izvora 5011 – pomoći iz državnog proračuna kroz opće prihode i primitke. Ostalo se odnosi na rashode poslovanja iz izvora gradskog proračuna, vlastitih prihoda, prihoda iz posebnih namjena te Programa Unije za Erasmus+ projekt;
1. izvannastavne aktivnosti za koje je Grad namijenio 7.400,00 €;
1. nabava udžbenika za koju se u ovoj godini smanjeno financiranje obzirom na potpuni prelazak u modularnu nastavu za koju nisu predviđeni udžbenici, već digitalni sadržaji;
1. građanski odgoj – u školskoj godini 2026./2027. imamo tri grupe učenika iz ZAG-a koje vode dvije djelatnice kao prekovremene sate te su za to predviđeni rashodi u iznosu 3.900,00 eura;
1. održavanje i opremanje ustanova srednjih škola za rashode za usluge tekućeg i investicijskog održavanja, rashode za uredsku opremu i namještaj, rashode za uređaje i strojeve te knjige;
1. sufinanciranje projekata prijavljenih na natječaje Eu fondova za plaću E-tehničara te najam skladišta za strojeve i opremu iz radiona naše Škole koji su premješteni zbog nezavršene obnove naših radionica u sklopu projekta RCK Faust Strojarstvo;
1. besplatne menstrualne potrepštine za koje je osigurano 200 €;
1. pomoćnici u nastavi faza VII i pomoćnici u nastavi faza VIII koje se financiraju fondova EU i općih prihoda i primitaka, a radi se o rashodima za plaće, materijalna prava, prijevoz te ostale rashode za pomoćnike u nastavi kojih mi imamo dvoje.

Predsjednica Školskog odbora Iva Bojčić daje na glasanje Prijedlog Financijskog plana za 2027. godinu, i projekciju za 2028. i 2029. godinu.
[bookmark: _GoBack]Školski odbor daje suglasnost na Prijedlog Financijskog plana za 2027. godinu, i projekciju za 2028. i 2029. godinu čime je 2. točka dnevnog reda jednoglasno usvojena.  

AD.3.
Predsjednica Školskog odbora Iva Bojčić daje riječ tajnici Škole, koja izvješćuje  članove Školskog odbora o  podnesenom zahtjevu za sporazumni raskid ugovora o radu radnice M.J. koja radi na radnom mjestu čistačica / spremačica, s danom 31.12.2026., radi odlaska u prijevremenu starosnu mirovinu s danom 01.01.2027. (61 godina života, 41 godina radnog staža).
S obzirom da Školski odbor odlučuje o zapošljavanju i prekidu radnog odnosa, zahtjev radnice M.J. za sporazumni raskid ugovora o radu uvršten je na Dnevni red.
Nakon izlaganja tajnice, predsjednica Školskog odbora, Iva Bojčić daje na glasanje 3. točku Dnevnog reda, koju članovi Školskog odbora jednoglasno usvajaju.

AD.4.

Ravnatelj ukratko obavještava Školski odbor o ostalim aktualnostima u Školi. 


Školski odbor navedeno prima na znanje, te nema dodatnih primjedbi.


                                                 Sjednica je završena u 15,00 sati.


Zapisnik vodila:                                                              Predsjednica Školskog odbora: 
Silvia Špehar, mag.iur                                                    Iva Bojčić, prof.
